Üldkohtu (viies koda) 26. novembri 2015. aasta otsus – Comunidad Autónoma de Galicia ja Retegal vs. komisjon

(liidetud kohtuasjad T‑463/13 ja T‑464/13)

„Riigiabi — Digitaaltelevisioon — Abi maapealse digitaaltelevisiooni kasutuselevõtuks Hispaania äärealadel ja vähem linnastunud piirkondades — Otsus, millega abi tunnistatakse osaliselt siseturuga kokkusobivaks ja osaliselt siseturuga kokkusobimatuks — Mõiste „ettevõtja“ — Majandustegevus — Eelis — Üldist majandushuvi pakkuv teenus — ELTL artikli 107 lõike 3 punkt c — Põhjendamiskohustus”

1. Tühistamishagi — Füüsilised või juriidilised isikud — Neid otseselt ja isiklikult puudutavad aktid — Liikmesriigile adresseeritud komisjoni otsus, millega abi tunnistatakse siseturuga kokkusobimatuks — Sellise piirkondliku ametiasutuse hagi, kes kõnealust abi andis — Vastuvõetavus (ELTL artikli 263 neljas lõik) (vt punkt 36)

2. Tühistamishagi — Füüsilised või juriidilised isikud — Neid otseselt ja isiklikult puudutavad aktid — Isiklik puutumus — Komisjoni otsus, millega abi tunnistatakse siseturuga kokkusobimatuks — Abisaaja hagi — Vastuvõetavus (ELTL artikli 263 neljas lõik) (vt punktid 37–40)

3. Konkurents — Liidu eeskirjad — Adressaadid — Ettevõtjad — Mõiste — Majandustegevuse teostamine — Maapealse digitaaltelevisiooni kasutuselevõtmine, hooldamine ja käitamine äärealadel ja vähem linnastunud piirkondades — Turu olemasolu — Avaliku võimu õiguste kasutamise puudumine — Hõlmamine (ELTL artikli 107 lõige 1) (vt punktid 53–63)

4. Riigiabi — Mõiste — Abisaatjatele soodustuse andmine — Vahendite saamine maapealse digitaaltelevisiooni võrkude ajakohastamiseks ja laiendamiseks äärealadel ja vähem linnastunud piirkondades — Hõlmamine (ELTL artikli 107 lõige 1) (vt punktid 67–72)

5. Riigiabi — Komisjonipoolne läbivaatamine — Abikava tervikuna läbivaatamine — Lubatavus (ELTL artikli 107 lõige 3 ja ELTL artikkel 108) (vt punktid 78, 136 ja 159)

6. Riigiabi — Mõiste — Meetme valikuline iseloom — Meede, mida kohaldatakse teatud tüüpi tehnoloogiat kasutavatele ettevõtjatele, välistades teisi tehnoloogiaid kasutavad ettevõtjad — Hõlmamine (ELTL artikli 107 lõige 1) (vt punktid 84 ja 85)

7. Konkurents — Üldist majandushuvi pakkuvate teenuste osutamiseks volitatud ettevõtjad –Ringhäälingusektor — Üldist majandushuvi pakkuvate teenuste kindlaksmääramine — Ringhäälinguteenuste osutamise ja ringhäälinguvõrkude käitamise eristamine — Lubatavus (ELTL artikli 107 lõige 1) (vt punktid 103, 104, 106 ja 107)

8. Riigiabi — Komisjoni otsus — Kohtulik kontroll — Asjaolude ja tõendite vaba hindamine (vt punkt 109)

9. Riigiabi — Keeld — Erandid — Komisjoni kaalutlusõigus — Kohtulik kontroll — Piirid (ELTL artikli 107 lõige 3) (vt punktid 119–121)

10. Riigiabi — Keeld — Erandid — Meetme vastuvõtmise hetkel esinenud olukorraga arvestamine (ELTL artikli 107 lõige 3) (vt punktid 127, 128 ja 132)

11. Riigiabi — Komisjonipoolne läbivaatamine — Teatis digitaalsüsteemidele ülemineku kohta — Õiguslik vorm — Käitumisnormid, mis sisaldavad komisjoni kaalutlusõiguse piiramist (ELTL artikli 107 lõige 3 ja ELTL artikkel 108; komisjoni teatis KOM(2003) 541 lõplik) (vt punkt 142)

12. Riigiabi — Keeld — Erandid — Abi, mida saab pidada siseturuga kokkusobivaks — Hindamine ELTL artikli 107 lõike 3 punkti c alusel — Varasema praktika arvestamine — Välistamine (ELTL artikli 107 lõike 3 punkt c) (vt punkt 146)

13. Kohtumenetlus — Hagimenetluse algatusdokument — Vorminõuded — Ülevaade fakti- ja õigusväidetest — Analoogilised nõuded väite põhjenduseks esitatud argumentidele (Üldkohtu kodukord (1991), artikli 44 lõike 1 punkt c) (vt punkt 147)

14. Riigiabi — Komisjonipoolne läbivaatamine — Riigi järjestikused sekkumised, mis tekitavad omavahel lahutamatuid seoseid — Kõikide meetmete hindamine tervikuna — Lubatavus (ELTL artikli 107 lõige 3 ja ELTL artikkel 108) (vt punktid 158 ja 159)

Ese

Nõue tühistada komisjoni 19. juuni 2013. aasta otsus 2014/489/EÜ, millega tunnistati osaliselt siseturuga kokkusobimatuks riigiabi, mida Hispaania Kuningriik andis maapealse digitaaltelevisiooni kasutuselevõtuks äärealadel ning vähem linnastunud piirkondades (väljaspool Castilla-La Manchat) (riigiabi SA.28599 (C 23/2010 (ex NN 36/010, ex CP 163/2009)) (ELT L 217, lk 52).

Resolutsioon

1. Jätta hagid rahuldamata.